آلمانیا باش ناظیری آنگلا مرکل حال-حاضردا سوریه مسئله‌سی ایله علاقه‌دار روسیا ایله اورتاق موقع‌دن چوخ اوزاق اولدوق‌لارینی بیلدیردی.
آلمانیا باش ناظیری آنگلا مرکل برلین-ده اوکراینا بحرانینی موذاکیره ائتمک مقصدیله روسیا پرزیدنتی ولادیمیر پوتین، اوکراینا پرزیدنتی پترو پوروشنکو و فرانسا پرزیدنتی فرانسوا اولاند ایله "نورماندیا فورماتی" چرچیوه‌سینده بیر آرایا گلدی.
گؤروش‌دن سونرا اولاند ایله اورتاق مطبوعات کونفرانسی کئچیرن مرکل، سوریه‌ده‌کی موقتی آتشکس حلب اها‌لی‌سینه اینسانی یاردیمین چاتدیریلماسی اوچون بیر چیخیش نقطه‌سی اولما‌لی‌دیر" فیکرینی سسلندیردی.
خاریجی ایشلر ناظیرلری‌نین بیر چوزوم اوچون چالیشماسی موضوعسوندا قرار قبول ائتدیکلرینی بیلدیرن مرکل " تام راضیلاشمادان اوزاغیق" دئدی.
مرکل سوریه مسئله‌سی ایله باغلی پوتین-له آپاریلان گوروشو " آچیق، سرت  بیر موباحیثه اولدو. بوگون ده بیر معجزه اولمادی، ایفاده سینی ایشلتدی.
سوریه‌ده‌کی بومباردمان‌لاردا روسیانین ده مسئولیت داشیدیغینی دیله گتیرن مرکل، شهرلرین بومبارلانماسینین اورا‌لارداکی اینسان‌لارا قارشی ظالیم بیر تجروبه اولدوغونو وورغولادی.
آلمانیا باش ناظیری حال-حاضردا ان ان اونملی مسئله‌نین حلب-ده کی اینسان‌لارا اینسانی یاردیمین چاتدیریلماسی اولدوغونو، بو ایستیقامتده روسیایا قارشی یاپتیریم کئچه‌نه‌یی یوخ سایمایاجاقلارینی قئید ائتدی.
مرکل آلمانیانین بعضی حادثه‌لرله باغلی "ساواش سوچلوسو"تانیملاماسینی ایشله‌ده بیله‌جک‌لرینی بیلدیردی و :"شخصاً، فاصیله‌سیز بومبالامالا تروریستلرله معصوم اینسان‌لاری آییرد ائتمه‌ین مومکون اولمایاجاغینی دوشونورم. بو وضعیتده سیاسی حلین تامین اولونماسی چتین‌دیر" دئدی.
فرانسوا اولاند سوریه‌ده بیر نئچه ساعت سوره‌جک آتشکس دورومون‌دان اورایا اینسانی یاردیم‌ین چاتدیریلماسی و سیاسی دانیشیق‌لار اوچون ایستیفاده ائتمک ایستدیک‌لرینی بیلدیردی.
سوریه‌ده خالقین قورونماسی‌نین واجیب‌لیگینی وورغولایان اولاند: "بیز ایندی ولادیمیر پوتین ایله کئچیردیگیمیز گؤروش‌دن آتشکه‌سین بلکه ده، اوزادیلا بیله‌جگی تصوراتی ایله چیخدیق. حلبده حاضردا باش وئرن‌لر بیر ساواش سوچودور. بورا‌دان رژیم و هاوادارلاری هوجوم‌لارا سون قویما‌لی‌دیر" دئمییمیز چوخ واجیب ایدی" دئدی.
